als_Latn dik_Latn sag_Latn
Duke shfrytëzuar konferencën për 24-vjetorin e rivendosjes së marrëdhënieve mes Shqipërisë dhe Shteteve të Bashkuara të Amerikës, presidenti nxiti dekriminalizimin në Kuvend. Në fjalën e tij, ai i bëri thirrje klasës politike që të largojë ata individë që janë të përfshirë në veprimtari kriminale. Në vijim të fjalës së tij, presidenti tha se nuk duhet dështuar me demokracinë, por duhet punuar në mënyrë që ajo të rritet sipas modelit perëndimor. Në këtë linjë, Presidenti i Republikës së Shqipërisë, Bujar Nishani, deklaroi se “Liria funksionon, liria punon, liria është mbi gjithçka”. Kjo deklaratë u bë gjatë aktivitetit për 24-vjetorin e partneritetit strategjik “Marrëdhëniet Shqiptaro-Amerikane ndër vite”. Në fjalën e tij, ai vlerësoi marrëdhëniet mes Shqipërisë dhe SHBA-ve, qoftë përtej dimensioneve normale, por edhe mes qytetarëve dhe njerëzve. Ai shprehu ndjenjat e veçanta të mirënjohjes ndaj popullit amerikan dhe tha se ato janë të gjalla, të vërteta dhe të sinqerta. Sipas tij, falë ndihmës amerikane, cështja e shqiptarëve të Kosovës u trajtua gjerësisht dhe SHBA-të vazhdojnë ende të luajnë rol të rëndësishëm në normalizimin e marrëdhënieve me Serbinë.
als_Latn